Transpordiamet						
info@transpordiamet.ee						07.02.2023 nr 7-1/593

Tingimuste küsimine

Kuusalu Vallavalitsus algatas  05.01.2023 korraldusega nr 5 Kuusalu aleviku Kuusalu tee 41, Kuusalu tee 43 ja Tehnika tänava kinnistute ning lähiala detailplaneeringu ning kinnitas lähteülesande.
Detailplaneeringu algatamise aluseks oli Kuusalu tehase OÜ taotlus, mille kohaselt sooviti Kuusalu aleviku Kuusalu tee 41 kinnistu (35201:004:0039) jagada kaheks krundiks. Ühele krundile (suurusega ca 3,4 ha) soovitakse kavandada olemasolevate tootmishoonetega alale täiendav ehitusõigus äri ja/või tootmishoonete rajamiseks. Teisele krundile (suurusega ca 1,1 ha) soovitakse kavandada ehitusõigus kolme korterelamu ning neid teenindavate abihoonete rajamiseks. Korterelamud on kavandatud peamiselt äri- ja tootmistegevuse teenindamiseks, töötajatele elamistingimuste võimaldamiseks. Juurdepääsud planeeritavatele kruntidele on soovitud lahendada Kuusalu teelt, Tehase tänavalt ning Laane tänavalt. 
Kuusalu vallavalitsuse planeeringute komisjon tutvus esitatud avaldusega 01.12.2022 koosolekul ja toetas detailplaneeringu algatamist. Komisjon tegi ettepaneku kaasata planeeringualasse valla omandisse kuuluv Kuusalu tee 43 kinnistu, kuhu kaaluda võimalust bussiootepaviljoni ning sõida-pargi ala kavandamiseks. Bussiooteala ning sõida-pargi alal asukoha muutmine tuleneb asjaolust, et senine bussipeatus ning busside liikumine läbi Kuusalu tee 33 asuva Kuusalu tervisekeskuse ja raamatukogu parkla ei ole turvaline. Juurdepääsude ning toimiva liiklusahenduse kavandamiseks tegi komisjon ettepaneku planeeritavat ala laiendada ka Tehase tänavale ning Laane tänavale. Vastavalt planeeringute komisjoni ettepanekule on materjale korrigeeritud ning planeeritava alana on  kirjeldatud  kokku ca 5,3 ha. Vastavalt taotlusele lisatud skeemile on planeeritavasse alasse arvatud Kuusalu tee 41 (35201:004:0039), Kuusalu tee 43 (35201:004:0064) ja Tehnika tänava (35201:004:0058) kinnistud ning ca 1043 m2 suurune ala Laane tn L2 maaüksusest (35301:001:1272). Koostatud on eskiislahendus.
	                          
Palume Transpordiameti tingimusi Kuusalu aleviku Kuusalu tee 41, Kuusalu tee 43 ja Tehnika tänava kinnistute ning lähiala detailplaneeringu koostamiseks. Ootame ka Transpordiameti ettepanekuid planeeritaval alal liiklusohutuse tagamiseks vajalike liikluskorralduslike muudatuste kavandamiseks. Lahendamist vajavate teemadena näeme hetkel Kuusalu tee ja Tehnika tänavate äärse koolilaste jalgtee, kavandatava bussiooteala ning tehase juurdepääsude ristumisi ning täiendavate kortermajade kavandamisest tingitud liikluskoormuse suurenemist Kuusalu tee ja Laane tänava ristmikul.

Lugupidamisega

(allkirjastatud digitaalselt)
Terje Kraanvelt
vallavanem

		
Lisad:1. Kuusalu Vallavalitsuse 05.01.2023 korraldus nr 5;
          2. Detailplaneeringu eskiislahendus.

.	

Kadi Raudla
6066379